**Liite 1**

**HATTULAN KUNNAN ESIOPETUKSEN JA VARHAISKASVATUKSEN KRIISISUUNNITELMA**

**SISÄLLYS**

1 **Varhaiskasvatuksen kriisiryhmä ja sen tehtävät**

1.1 Puhelinnumerot erityistilanteita varten

1.2 Ohjeet hätätilanteita varten (hätäensiapu, ilmoituksen teko)

2 **Tiedottaminen**

3 **Tietoa kriiseistä/traumoista**

3.1 Mikä on kriisi?

3.2 Traumatisoiva tilanne

3.3 Traumaattisen kriisin vaiheet

3.4 Posttraumaattinen stressihäiriö

4 **Toimintaohjeita/-malleja eri kriisitilanteissa**

5 **Kriisi lapsen elämässä**

5.1Kiusaaminen

5.2Lapsen seksuaalinen hyväksikäyttö, perheväkivalta, päihteiden käyttö

perheessä

5.3 Vakava sairaus, vamma, poikkeavuus

 5.4 Lapsen lähiomaisen kuolema

 5.4.1 Toimintaohjeita/-malleja lapsen tukemisesta surussa

 5.4.2 Lapsen suru ja sen kohtaaminen

 5.4.3 Kuolemasta kertominen lapselle

 5.5 Lapsen kuolema

 5.6 Avio- ja avoero

6 **Kriisi varhaiskasvatusyhteisössä**

6.1Lapsen ja vanhempien käyttäytyminen

6.2 Onnettomuus tai sen uhka varhaiskasvatusyksikössä tai lähiympäristössä

 6.3 Luonnon katastrofi, mielenosoitus, terroriteko ja sodanuhka (uutiset)

6.1 Työpaikkakiusaaminen

 6.2 Työyhteisön jäsenen kuolema

7 **Tietoa ongelmien/oireilujen tunnistamiseksi**

7.1 Tietoa lapsen/työntekijän tukemisesta traumaattisissa tapauksissa/tilanteissa, kohtaamisesta ja jälkihoito

7.2 Arviointi kriisitilanteen jälkeen

7.3 Kriisivalmiuden ylläpito

**JOHDANTO**

Tämä on Hattulan varhaiskasvatuksen/esiopetuksen kriisisuunnitelma. Tätä suunnitelmaa noudatetaan varhaiskasvatus-/esiopetusyksiköissä. Tämä on osa Hattulan varhaiskasvatuksen turvallisuussuunnitelmaa.

**Miksi Kriisisuunnitelma tarvitaan?**

* kun jotain tapahtuu (valmius toimia)
* varhaiskasvatus voi antaa mallia lapsille ja aikuisille, miten toimia ja selviytyä vaikeista tilanteista
* varhaiskasvatuksen velvollisuus on auttaa lasta kohtaamaan kriisiä, käsittelemään sitä ja selviytyä siitä
* kriisitilanteet eivät hoidu itsestään – aina tarvitaan apua
* auttaa toimimaan äärimmäisen vaikeissa tilanteissa
* tukea sekä lasten että aikuisten toipumista

Kriisitoiminnan suunnittelu luo mahdollisimman hyvän pohjan kriisitilanteiden hallintaan. Kriisisuunnitelma sisältää selkeät ja tarkat toimintaohjeet

*1.****Varhaiskasvatuksen kriisiryhmä ja sen tehtävät***

*Kriisityöryhmän jäsenet:*

Sivistys- ja hyvinvointijohtaja, vastaava varhaiskasvatuksen aluepäällikkö, varhaiskasvatuksen palveluesihenkilöt

*Kriisityöryhmän tehtävät:*

* kokoontuu kriisitilanteissa mahdollisimman nopeasti
* miettii jatkotoimenpiteitä
* harkitsee asiantuntija-avun tarvetta
* ylläpitää kouluttautumista kriisityöhön
* tekee yhteistyötä kunnan kriisiryhmän kanssa

**1.1 PUHELINNUMEROT ERITYISTILANTEITA VARTEN**

YLEINEN HÄTÄNUMERO 112

TERVEYSKESKUS 03-673 1277

KANTA-HÄMEEN KESKUSSAIRAALA ENSIAPUA 03-629 4500

MYRKYTYSKESKUS 0800 147 111

TERVEYSASEMA (ei julkinen nro, hätätilanteisiin) 050 416 7584

**1.2 TOIMINTAYKSIKÖN POHJAPIIRUSTUS, HÄTÄPOISTUMISTIET JA TOIMINTAOHJEET LÖYTYVÄT TURVALLISUUSSUUNNITELMASTA**

**HÄTÄENSIAPU (Turvallisuussuunnitelma)**

***2. Tiedottaminen***

*Kaikki tiedottaminen ulkopuolelle tapahtuu* ***sivistys- ja hyvinvointijohtajan kautta***

* kutsuu koolle varhaiskasvatuksen kriisiryhmän, joka harkitsee ulkopuolisen avun tarvetta
* informoi tapahtuneesta asianosaisille
* on tukemassa yhteistyötä

*Henkilö, joka on saanut tiedon tapahtumasta/kriisistä tiedottaa asiasta sivistys- ja hyvinvointijohtajalle.*

*2.1**Tiedotussuunnitelma*

- Tiedotuksesta vastaa varhaiskasvatusyksikön palveluesihenkilö

- Jos tiedotettava asia ei ole erityisen kiireellinen, palveluesihenkilöt suunnittelevat yhdessä tiedottamismenetelmän ja ajankohdan.

- Tiedottamisessa toimitaan tarvittaessa viranomaisten ohjeiden mukaan.

- Tiedottamisvälineinä käytetään ensisijaisesti sähköistä eDaisya ja matkapuhelimia.

- Tiedotusvälineisiin yhteydenpidon ja lausuntojen antamisen hoitavat tilanteen mukaan sovitut henkilöt

***3. Tietoa kriiseistä/traumoista***

3.*1 Mikä on kriisi?*

Kriisi voi olla kehitys- tai traumaattinen kriisi. Kehitykseen ja kasvuun kuuluvia kriisejä on

esim. uhmaikä, paikkakunnalle muutto. Traumaattinen kriisi jakaa elämä kahtia- ennen ja

jälkeen ja ne aiheuttavat pelkoja, kauhua, inhoa sekä avuttomuuden tunnetta. Se aiheuttaa

vammauttavaa vaikutusta ihmisen psyykeen.

3.2 *Traumatisoiva tilanne*

* tulipalo
* väkivaltatilanne
* liikenneonnettomuus
* perheväkivalta
* vakava sairaus
* läheisen äkillinen kuolema
* henkeä uhkaava tilanne
* seksuaalinen hyväksikäyttö
* avo- ja avioero
* odottamattomat tapahtumat ja menetykset

3.3 *Traumaattisen kriisin vaiheet*

Kriisireaktiot ovat normaaleja reaktioita ylivoimaisiin tilanteisiin.

1. Shokkivaihe (ei voi olla totta!)

2. Reaktiovaihe (mitä tapahtui?)

3. Käsittelyvaihe (miten tästä selviää?)

4. Uudelleen suuntautumisen vaihe (elämä voittaa!)

1) Sokkivaihe, joka kestää muutamasta sekunnista vuorokausiin. Sokkivaiheessa ihminen pitää todellisuutta etäällä, ja hänen tietoisuutensa on usein hämärtynyt.

2) Reaktiovaihe, joka kestää usein joitakin kuukausia. Reaktiovaiheessa ihminen alkaa kohdata tapahtunutta, ja sen aiheuttamat tunteet heräävät.

3) Korjaamisvaihe

4) Uudelleen suuntautumisen vaihe

*3.4 Posttraumaattinen stressihäiriö*

**Traumatisoiva tapahtuma**on mikä tahansa yksilön kokema uhkaava tilanne, joka aiheuttaa epätavallisen voimakkaita, normaalia elämää häiritseviä reaktioita. Traumatisoiva tapahtuma voi koskettaa yhtä henkilöä tai vaikutuksen piiriin voi joutua perhe, ryhmä tai yhteisö.

**Traumaattinen kriisi**on psyykkinen tilanne, jossa yksilö kohtaa ulkoisen tapahtuman, joka uhkaa hänen ruumiillista olemassaoloaan, sosiaalista identiteettiään ja turvallisuuttaan tai tyydytysmahdollisuuksiaan.

Traumaperäinen stressihäiriö (PTSD) sisältää seuraavat osatekijät:

1) traumatisoiva tapahtuma
2) tapahtuman tunkeutuva uudelleenkokeminen ja uudelleenkuvittelu (esim. takaumat, toistuvat ajatukset ja unet)
3) tapahtumasta muistuttavien paikkojen, ihmisten, keskustelujen ja muiden tekijöiden jatkuva välttely ja yleinen psykologinen turtuminen, lisäksi voi esiintyä ulkopuolisuuden tunteita, mielenkiinnon vähentymistä arkisiin toimintoihin ja tunne tulevaisuuden lyhentymisestä
4) jatkuvia ylivireysoireita, kuten keskittymisvaikeuksia, unihäiriöitä, ärtyisyyttä, kiukkua, vahvoja säpsähtämisreaktioita ja toimintakyvyn huononemista

Traumaattisessa kriisissä ihmisen aikaisemmat selviytymiskeinot eivät riitä muuttuneessa tilanteessa. Stressistä voi selviytyä tehokkaimmin kohtaamalla ja läpityöskentelemällä traumaattiset kokemukset. Näin ihminen palauttaa menetetyn elämänhallinnan tunteen ja kehittää uusia selviytymiskeinoja.

*Traumaperäisen stressihäiriön oireet:*

* Tunne- ja impulssisäätelyn muuttuminen
* Tunnesäätely
* Vihan säätely
* Itsetuhoisuus
* Korostunut riskinotto
* Huomio- ja keskittymiskyvyn muutokset
* Muutokset minäkäsityksessä
* Tehottomuus
* Syyllisyys ja vastuu
* Häpeä
* Vähättely
* Muutokset suhteissa toisiin
* Kyvyttömyys luottaa
* Psykosomaattiset oireet
* Epätoivo ja toivottomuus
* Aikaisempien uskomusten menetys

***4. Toimintaohjeita/-malleja eri kriisitilanteissa***

*4.1 Kiusaaminen*

* Kiusaamiseen puututaan heti (Kiusaamisen ehkäiseminen ja siihen puuttuminen)

*4.2 Työpaikkakiusaaminen*

* Kunnan yhteiset ohjeet (Epäasiallinen käytös ja häirintä), ilmoitus esihenkilölle ja lomakkeen täyttäminen

*4.3 Vakava sairaus, vamma, poikkeavuus*

* Lääkehoitosuunnitelman täyttäminen, kasvattajien perehdyttäminen asiaan (tiedon ja toimenpiteiden / käytänteiden läpi käyminen, mitä asioita tulee ottaa huomioon jne.), ilmoitus esihenkilölle, huoltajien kanssa sovitaan, miten kerrotaan muille lapsille ja aikuisille. Lapselta myös pyydetään lupa kertoa muille lapsille ja aikuisille.

*4.4 Avo- ja avioero*

* Kuunteleminen, keskustelu, ilmoitus pedagogiselle palveluesihenkilölle

4.5 *Lapsen seksuaalinen hyväksikäyttö, perheväkivalta, päihteiden käyttö perheessä*

* Kuunteleminen, lastensuojelutarpeen tai lastensuojeluilmoituksen tekeminen, rikosilmoitus, ilmoitus pedagogiselle palveluesihenkilölle

4*.6 Onnettomuus tai sen uhka varhaiskasvatusyksikössä tai lähiympäristössä*

* Ilmoitus esihenkilölle, joka selvittää tilannetta
* Palveluesihenkilö informoi kasvattajia sekä huolehtii työnjaosta ja toimenpiteistä sekä kutsuu tarvittaessa poliisin, palokunnan ja seurakunnan edustajat
* Palveluesihenkilö tiedottaa vanhemmille
* Palveluesihenkilö huolehtii jälkipuinnista ja mahdollisesta kriisiavusta
* Kasvattajat kuuntelevat lapsia ja varaavat aikaa tarvittaessa asian käsittelyyn

*4.7 Työyhteisön jäsenen kuolema*

* Keskustelu, kriisiapu, palveluesihenkilön tuki, perheen toivomuksia kunnioitetaan, esihenkilö järjestää omaisten muistamisen, kutsuttaessa voi mennä hautajaisiin, järjestetään hiljainen hetki

*4.8 Lapsen lähiomaisen kuolema*

* Kuolemasta keskustelu huoltajien luvalla, palveluesihenkilö tiedottaa henkilöstön, perheen toivomuksia kunnioitetaan, lapsen hyvinvointia seurataan, esihenkilö järjestää omaisten muistamisen

*4.9 Lapsen kuolema*

* Palveluesihenkilö tiedottaa henkilöstön, kuolemasta keskustellaan, vietetään hiljainen hetki, lasten hyvinvointia seurataan, perheen toivomuksia kunnioitetaan, omaisia muistetaan
* tarvittaessa kriisiapua ja jälkipuinti, hautajaisiin voi osallistua kutsuttuna

*4.10 Luonnon katastrofi, mielenosoitus, terroriteko ja sodanuhka (uutiset***)**

* Luonnonmullistusten aiheuttamien vaara/ongelmatilanteiden sattuessa pyritään toimimaan tilanteen mukaan. Viranomaisohjeiden kuunteleminen, selkeä ja nopea tiedottaminen tapahtumien kulusta ja toimenpiteistä sekä selkeät toimintaohjeet tehdään tilannekohtaisesti.

***5. Toimintaohjeita/-malleja lapsen kohtaamiseen ja tukemiseen surussa***

5.1Lapsen suru ja sen kohtaaminen

* Varaa aikaa asian käsittelyyn, kerro avoimesti, hyväksy lasten leikit, näytä omat tunteesi, rohkaise tunteiden käsittelyä, ole läsnä

*5.2 Kuolemasta kertominen lapselle*

* Kerro kuolemasta huoltajien kanssa sovitulla tavalla, varaa aikaa lapsen kanssa olemiseen, ole avoin, tutuin ja turvallisin kasvattaja kertoo asiasta lapselle, pidä hiljainen hetki, muista omaisia. Keskustele ja kuuntele lasta

*5.3 Lapsen ja vanhempien käyttäytyminen*

* Vanhemmat aliarvioivat lapsen ymmärrystä ja reaktioiden syvyyttä ja kestoa, tulevat ylisuojeleviksi tai laiminlyövät lasta, ovat oman surunsa vallassa, ovat ärtyneitä ja jännittyneitä

***6. Tietoa ongelmien/oireilujen tunnistamiseksi***

* ahdistuneisuus ja pelko
* suru ja ikävöinti
* univaikeudet ja painajaiset
* syyllisyys, itsesyytökset
* vetäytyminen ja eristäytyminen
* keskittymisvaikeudet
* yliaktiivisuus
* taantuminen
* psykosomaattiset oireet
* viha, ärsyyntyvyys
* käytöksen muuttuminen
* ahdistavat ajatukset ja mielikuvat

***7. Tietoa lapsen/työntekijän tukemisesta traumaattisissa tapauksissa/tilanteissa ja kohtaamisesta ja jälkihoito***

* läheisyys (turvallisuus)
* kuunteleminen
* ymmärtäminen ja tukeminen
* keskustelu, aiheeseen sopiva kirjallisuus

*Jälkihoito*

* psykososiaalinen tuki
* tilanteen läpikäyminen
* rauhoittaminen
* älä jätä yksin, turvallisuuden luominen

***8. Arviointi kriisitilanteen jälkeen***

* kriisiryhmän kanssa arviointi tilanteesta ja sen hoitamisesta
* avoin keskustelu tapahtuneesta henkilöstön kesken
* kriisisuunnitelman arviointi ja muuttaminen

***9. Kriisivalmiuden ylläpito***

* palo- ja pelastusharjoitukset
* riskien ja uhkien kartoitus
* kriisinhallinta
* henkilöstön koulutus ja perehdyttäminen
* tiedottaminen
* kriisisuunnitelman arviointi ja kehittäminen

Sivun alkuunSaavutettavuusYksityisyydensuojaOhjeetLähetä palautetta Peda.net-ylläpidolle[Peda.net-yleislisenssi](https://peda.net/info)